Centrum voľného času, Kollárova 9, Revúca

**Propozície 23. ročníka celoštátnej speváckej súťaže**

**v interpretácii slovenskej ľudovej piesne**

**SLÁVIK SLOVENSKA 2013**

**Organizátor:** *Centrum voľného času Revúca*

*Základná umelecká škola Revúca*

**Deň: *16. mája 2013 (štvrtok)***

**Miesto:** *Základná umelecká škola Revúca*

**Prezentácia:** *8,30 – 9,00 hod.*

**Informácie:** *Dozor zabezpečuje vysielajúca škola, občerstvenie a cestovné hradí CVČ*

**Ceny:** *Prví traja v kategóriách diplomy a vecné ceny*

**Podmienky súťaže:**

*Súťaže sa môžu zúčastniť všetci žiaci základných škôl (ďalej ZŠ), osemročných gymnázií a základných umeleckých škôl (ďalej ZUŠ) na Slovensku, a to v troch kategóriách:*

1. **v I. kategórii súťažia žiaci prvých až tretích ročníkov ZŠ a žiaci ZUŠ,**
2. **v II. kategórii súťažia žiaci štvrtých až šiestych ročníkov ZŠ, resp. prvých a druhých ročníkov osemročných gymnázií a žiaci ZUŠ,**
3. **v III. kategórii súťažia žiaci siedmych až deviatych ročníkov ZŠ, resp. tretích až štvrtých ročníkov osemročných gymnázií a žiaci ZUŠ.**

**Žiaci, ktorí reprezentujú svoje ZUŠ, sa do súťažných kategórií zaraďujú podľa nimi navštevovaných školských ročníkov ZŠ a osemročných gymnázií /viď body A, B, C/.**

Súťažiaci v I., II. a III. kategórii sú povinní spievať dve piesne. Podmienkou je, aby jedna z piesní pochádzala zo Spevníčka SS 2013 a mala aspoň dve slohy.

Druhú pieseň si súťažiaci v I., II. a III. kategórii volia podľa vlastného výberu, prípadne po dohovore s pedagógom alebo rodičom, t. j. pieseň, ktorú radi spievajú. Piesne musia obsahovať aspoň dve slohy.

Nie je proti pravidlám súťaže, ak si súťažiaci v I., II. a III. kategórii vyberú obe piesne zo Spevníčka SS 2013.

Nie je proti pravidlám súťaže, ak si ako druhú pieseň súťažiaci v I., II. a III. kategórii vyberú zo spevníčkov vydaných v predchádzajúcich ročníkoch SS. Musia však obsahovať minimálne dve slohy.

**Zvláštne ustanovenie:**

Víťazi predchádzajúcich ročníkov, t. j. Zlatí Slávici Slovenska v I., II., a III. kategórie, sa vo svojich kategóriách môžu súťaže zúčastniť iba raz! Toto ustanovenie sa však víťazov I. a II. kategórie netýka v prípade, ak postúpili z nižšej do vyššej súťažnej kategórie. V prípade III. kategórie však platí, že víťazi, t. j. Zlatí Slávici Slovenska III. kategórie, sa súťaže môžu zúčastniť iba raz!

Revúca, 6. mája 2013

Mgr. Maroš Raffay Renáta Brezovská

riaditeľ CVČ riaditeľka ZUŠ

Príloha: prihláška